Stepan Razin
Stepan Razin, Stenka, ca. 1630-1671, kosakleder. Efter at have foretaget adskillige plyndringstogter i og uden for Rusland begyndte Razins togter i slutningen af 1660'erne at antage karakter af socialt oprør mod zarstyret og endte i en omfattende bondeopstand 1670-71. Opstanden blev slået ned, og Razin taget til fange og henrettet. I overleveringen kom Razin til at stå som de undertryktes beskytter. Se også kosakker.